Borgmestrene i de fire største kommuner, heriblandt Aalborgs Thomas Kastrup-Larsen, går med et debatindlæg i Jyllands-Posten ind i valgkampen med et budskab om, at Venstres forslag om nulvækst vil betyde forringelser i de kommunale velfærdsydelser. - Vi har i de sidste fire år ydet vores og styret stramt for at sikre en økonomi i balance. Nu vil Venstre gå skridtet videre. Det vil betyde, at kommunerne ikke bare fortsætter med den nuværende økonomi, men igen bliver - som VK-regeringen selv skrev i 2011 - »nødt til at spare på kernevelfærd som folkeskole eller ældrepleje«. Vi ønsker ikke nye store besparelser på velfærden i vores kommuner, skriver borgmestrene i indlægget. Læs hele debatindlægget her

Referat:
De socialdemokratiske borgmestre fra Aalborg, Aarhus, Odense og Københavns kommuner melder sig nu ind i valgkampen. - Vi ønsker ikke nulvækst, lyder deres budskab.